Ալեքսանդրիայի գրադարանի դժբախտ ճակատագրից չհաջողվեց խուսափել մեկ այլ հսկա գրադարանի` Կարթագնի մեծ սենատի գրադարանին: Արխիվային գրառումները և ձեռագրերի հավաքածուները, հեռավոր նավարկությունների կապիւտանների զեկուցումները ու քարտեզները (Կարթագենը ծովային գերտերություն էր և շատ զեկուցումներ գաղտնի էին պահվում ժողովրդից), ինչպես նաև սենատի նիստերի, քննարկված հարցերի և ընդունված որոշումների գրառումները. ահա թե ինչը հրամայվեց հավաքել մի կույտի մեջ և այրել հռոմեական զորավար Սցիպիոն Աֆրիկացու կողմից քաղաքը գրավելուց անմիջապես հետո. Ավելի շուտ, քան վերջինս կհրամայեր հողին հավասարացնել կես միլիոնանոց հսկա քաղաքը: Հռոմը ոչ միայն ձգտում էր ոչնչացնել իր վաղնջական հակառակորդին` Կարթագենը, այլև ջնջել բոլոր պատմական և գրավոր տեղեկությունները Կարթագենի անցյալի փառքի ու հզորության մասին: